પાટણની ધારપુર મેડિકલ કોલેજના પ્રોફેસર ડૉકટરના બહુચર્ચિત અપહરણ કેસમાં ઝડપાયેલા કલ્પેશ પટેલની પત્ની ભાવિકા ઉર્ફે લાલીની પ્રાંતિજના કારોલ ગામની સીમમાંથી એક વર્ષ પહેલા મહિના પૂર્વે અર્ધબળેલી હાલતમાં હત્યા કરેલી લાશ મળી આવી હોવાનું ખૂલતાં આ કેસમાં નવો વળાંક આવ્યો છે. બે દિવસ પૂર્વે લાલીની માતાએ કલ્પેશે તેમની પુત્રીની હત્યા કર્યાનો આક્ષેપ કરતાં પ્રાંતિજ પોલીસે બતાવેલી તસ્વીરોના આધારે તેમણે પુત્રીની ઓળખ કરી હતી. મહેસાણામાં ગાયત્રી મંદિર પાસે આવેલી સોનલ સોસાયટીમાં રહેતાં 65 વર્ષનાં મંગુબાએ એક વર્ષ પૂર્વે કલ્પેશ પટેલ તેમની પુત્રી ભાવિકા ઉર્ફે ભાવિની ઉર્ફે લાલીને પોતાના ઘરેથી બળજબરીપૂર્વક લઇ ગયાનો આક્ષેપ કરતી રજૂઆત શનિવારે પોલીસ સમક્ષ કરી હતી.